**I. ĮVADAS**

Vilniaus lopšelis-darželis „Žemyna“ – bendrosios paskirties lopšelis-darželis, kurio steigėjas Vilniaus miesto savivaldybė.

Įstaigoje 2019-2020 mokslo metais veikia 12 grupių: 2 lopšelio, 7 darželio, 3 priešmokyklinio ugdymo grupės. Vaikų skaičius įstaigoje stabilus. Priešmokyklinio ugdymo grupėse ugdoma 70 vaikų. 2019 m. rugsėjo 2 d. duomenimis darželyje iš viso buvo ugdomi 255 vaikai.

Lopšelyje-darželyje dirba 24 pedagogai, po 2 pedagogus kiekvienoje grupėje. Ugdomosios veiklos metu grupėje vienu metu dirba 2 pedagogai. Visi įstaigoje dirbantys mokytojai ir pagalbos vaikui specialistai susipažinę su šiuolaikinio ugdymo tendencijomis, nuolat tobulina savo kvalifikaciją, didelį dėmesį skiria efektyviam bendravimui bei bendradarbiavimui. Plėtojant pedagogų bendravimo, bendradarbiavimo kompetencijas bei lyderystės įgūdžius, darželyje skatinamas darbas komandomis. Pedagogai bei kiti specialistai bendradarbiaudami reflektuoja vaikų ugdymo(si) kokybę bei veiksmingumą, vertina ugdymosi pasiekimus bei numato tolesnio ugdymo(si) uždavinius.

Kvalifikacinę kategoriją turi 20 pedagogų: 7 pedagogai – mokytojo metodininko kvalifikacinę kategoriją (28 % iš visų pedagogų skaičiaus), 12 – vyresniojo mokytojo kvalifikacinę kategoriją (50% iš viso pedagogų skaičiaus), mokytojo kvalifikacinę kategoriją – 5 (12 % iš visų pedagogų skaičiaus).

Ikimokyklinio amžiaus grupių vaikai ugdomi vadovaujantis atnaujinta lopšelio-darželio „Žemyna“ ikimokyklinio ugdymo programa „Augu žaisdamas, kurdamas, mąstydamas“ (2017). Priešmokyklinio amžiaus grupėse ugdymas organizuojamas vadovaujantis Bendrąja priešmokyklinio ugdymo ir ugdymo(si) programa (2014) bei vykdoma socialinių įgūdžių ugdymo programa „Zipio draugai“. Priešmokyklinio ugdymo grupių pedagogai vaikų ugdymui naudoja priemonių komplektą „OPA PA!”. Trijose ikimokyklinio ugdymo grupėse integruojama socialinio emocinio intelekto ugdymo programa „Kimochis“.

2019-2020 mokslo metais lopšelis-darželis „Žemyna“ toliau dalyvaus projekte „Sveikatiada“ bei A. Spektro mokyklų tinklo veikloje.

lopšelio-darželio „Žemyna“ bendruomenė toliau tęs mąstymo kultūros ugdymo plėtrą įstaigoje: mokytojai tobulins kvalifikaciją mąstymo kultūros diegimo mokykloje klausimais, dalinsis darbo patirtimi ir inovatyvių ugdymosi būdų panaudojimo praktika su kitomis švietimo įstaigomis.

2019 m. lopšelis-darželis „Žemyna“ pateikė paraišką dalyvauti 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-K-728 priemonės „Ikimokyklinio ir bendrojo ugdymo mokyklų veiklos tobulinimas“ projekte. Nuo 2019 m. rudens gautas Europos struktūrinių fondų finansavimas Inovatyvios vaikų pažangos ir pasiekimų vertinimo sistemos sukūrimui: “Vertinimas mokymuisi“, paraiškos numeris 09.2.1-ESFA-K-728-02-0023. Projekto tikslas – skatinti individualią vaikų pažangą ir pasiekimus, tobulinti vaikų pažangos ir pasiekimų vertinimo kokybę, dermę su ugdymo programomis bei individualizuojant ugdymo veiklas pagal individualius vaikų poreikius projekte dalyvaujančiose įstaigose – kuriant inovatyvią „Vertinimo mokymuisi“ sistemą.

**II. SITUACIJOS ANALIZĖ**

2018- 2019 m. m. įgyvendinant lopšelio-darželio veiklos planą buvo siekiama šių tikslų:

1. **Tikslas:** **kokybiškai įgyvendinti** **ikimokyklinio ir priešmokyklinio ugdymo programas.**

**Uždaviniai:**

* 1. Skatinti pedagogų refleksiją, dirbant pagal atnaujintą ikimokyklinio ugdymo bei Bendrąją priešmokyklinio ugdymo ir ugdymo(si) programą.
  2. Ugdyti mąstymo ir kūrybiškumo gebėjimus, remiantis integralumo principu ir holistiniu požiūriu į vaiką.
  3. Tobulinti ugdymo turinį, siekiant tikslų ir uždavinių dermės, orientuojantis į ugdymo inovacijas bei informacinių komunikacinių technologijų taikymą.

1. **Tikslas: tobulinti šeimos ir mokyklos bendravimo bei bendradarbiavimo kultūrą.**

**Uždaviniai**:

* 1. Plėtoti bendravimo ir bendradarbiavimo kompetencijas.
  2. Skatinti abipusį dalyvavimą ugdymo procese.
  3. Plėtoti paramą ir pagalbą vaikui, šeimai.

1. **Tikslas: kurti sveikatai palankią, saugią, savitą aplinką.**

**Uždaviniai:**

* 1. Formuoti sveikos gyvensenos įgūdžius, palankią vaikui emocinę ir fizinę aplinką.
  2. Plėsti edukacines erdves, ieškoti naujų socialinių partnerių, siekiant ugdymo proceso įvairovės ir patrauklumo.
  3. Diegti savitus ugdymo metodus, būdus, priemones, kuriant darnią ir modernią edukacinę aplinką.

Siekiant užtikrinti kokybišką ikimokyklinio ir priešmokyklinio ugdymo programų įgyvendinimą, planavome bei organizavome ugdomąjį procesą , atsižvelgdami į tėvų lūkesčius bei pageidavimus, šiuolaikines ugdymo kaitos tendencijas, reflektavome veiklos rezultatus Mokytojų tarybos, Vaiko gerovės komisijos, Įstaigos tarybos posėdžiuose bei tėvų susirinkimuose.

Mokytojų ir ugdytinių tėvų nuomone, vaikų gerą savijautą lemia sukurta palanki, vaiko poreikius atitinkanti ugdymo(si) aplinka, šilti, abipusiu susitarimu ir pagarba grįsti mokytojo ir vaiko santykiai, sąlygų sudarymas ugdytiniams išgyventi kūrybos, atradimų džiaugsmą.

Siekdami profesinio tobulėjimo, įstaigos pedagogai savo kvalifikaciją kėlė dalyvaudami įvairiuose kvalifikacijos kėlimo renginiuose: mokymuose, seminaruose, konferencijose, dalindamiesi gerąja darbo patirtimi su kolegomis mieste bei šalyje, bendradarbiaudami su socialiniais partneriais. Per 2018-2019 mokslo metus pedagogai vidutiniškai tobulino kvalifikaciją 5 dienas.

**SSGG analizės suvestinė**

|  |  |
| --- | --- |
| **Stiprybės** | **Silpnybės** |
| Dirbama pagal atnaujintą ikimokyklinio ugdymo programą, atsižvelgiant į naujas vaikų ugdymo kaitos tendencijas.  Visa įstaigos bendruomenė įsitraukusi į „Mąstymo mokyklos“ kultūros kūrimą.  Grupėse ugdomosios veiklos metu dirba 2 pedagogai.  Vadovaujamasi kokybiško ugdymo kriterijų aprašu.  Įstaigos veikla atvira, turi aiškius veiklos prioritetus.  Stiprėjantis komandinis darbas.  Užtikrinami priešmokyklinio ugdymo pasiekimai ir pažanga.  Įrengtos naujos edukacinės erdvės.  Atnaujinamos lauko aikštelės darželio teritorijoje. | Nepakankamai išplėtotas bendradarbiavimas su ugdytinių tėvais.  Trūksta IKT panaudojimo ugdymo procese.  Vaikų pasiekimų ir pažangos vertinimas yra pakankamai abstraktus ir netikslaus pobūdžio.  Ugdymo procese kartais pastebimas pedagogų dominavimas.  Reikalinga pastato išorės ir vidaus vamzdynų renovacija.  Nesukurta įstaigos personalo skatinimo sistema, personalas nepakankamai įsitraukęs į įstaigos strateginių tikslų įgyvendinimą. |
| **Galimybės** | **Grėsmės** |
| Galimybės tobulinti kvalifikaciją, plėtoti įstaigos darbuotojų bendrąsias ir profesines kompetencijas, dalintis gerąja patirtimi.  Lauko aplinkos gerinimas.  Glaudesnių ryšių su socialiniais partneriais užmezgimas.  Internetinės svetainės atnaujinimas.  Tikslingas mokymų organizavimas įstaigos bendruomenei.  Efektyviau naudoti informacines technologijas ugdymo procese. | Dalis pedagogų nemotyvuoti vadovautis kokybiško ugdymo kriterijų aprašu, dėl to gali nukentėti ugdymo kokybė.  Lėti ikimokyklinio ugdymo įstaigų renovacijos tempai.  Nuolatinis mokyklos tobulėjimas gali kelti pedagogų, nespėjančių reaguoti į pokyčius ir inovacijas, nepasitenkinimą.  Ateityje vyresnio amžiaus pedagogų dominavimas įstaigoje gali sukelti jaunų specialistų trūkumą. |

**2019-2020 mokslo metų įstaigos veiklos prioritetai**

1. Individuali ugdytinio pažanga: pažinimas, stebėjimas, vertinimas, skatinimas.
2. Aktyvus šeimos dalyvavimas, siekiant kiekvieno ugdytinio pažangos.
3. Vertinimas ir įsivertinimas darželio veiklos kokybei.
4. Socialinių ir emocinių kompetencijų ugdymas.
5. Besimokanti, nuolat tobulėjanti bendruomenė.

**Tikslas ir uždaviniai 2019-2020 mokslo metams**

**1.Tikslas:** **kokybiškai įgyvendinti** **ikimokyklinio ir priešmokyklinio ugdymo programas.**

**Uždaviniai:**

1.1. Skatinti pedagogų refleksiją, dirbant pagal atnaujintą ikimokyklinio ugdymo bei Bendrąją priešmokyklinio ugdymo ir ugdymo(si) programą.

1.2. Mąstymo kultūros ugdymo plėtra mokykloje – aukštesnio lygio klausimai, vertinimas mokymuisi.

1.3. Ugdymo personalizavimas. Savitai besivystančio vaiko įtraukimas į grupės veiklą.

**2.Tikslas: tobulinti šeimos ir mokyklos bendravimo bei bendradarbiavimo kultūrą.**

**Uždaviniai**:

2.1. Plėtoti bendravimo ir bendradarbiavimo kompetencijas, siekiant vieningo ugdymo šeimoje ir darželyje.

2.2. Lopšelio-darželio tradicijų puoselėjimas, skatinat bendradarbiavimo kultūros su šeima plėtojimą.

2.3. Tikslingos pagalbos vaikui ir šeimai teikimas.

**3.Tikslas: kurti sveikatai palankią, saugią, savitą aplinką.**

**Uždaviniai:**

* 1. Formuoti sveikos gyvensenos įgūdžius, palankią vaiko sveikatai emocinę ir fizinę aplinką.
  2. Plėsti edukacines erdves, ieškoti naujų socialinių partnerių, siekiant ugdymo proceso įvairovės ir patrauklumo.
  3. Diegti savitus ugdymo metodus, būdus, priemones, kuriant darnią ir modernią edukacinę aplinką.

**III. VEIKLOS TURINYS**

**UGDYMO PROCESO KOKYBĖ**

1. **Tikslas. Kokybiškai įgyvendinti** **ikimokyklinio ir priešmokyklinio ugdymo programas.**

|  |  |  |  |  |
| --- | --- | --- | --- | --- |
| **Uždaviniai:**  1.1. Skatinti pedagogų refleksiją, dirbant pagal atnaujintą ikimokyklinio ugdymo bei Bendrąją priešmokyklinio ugdymo ir ugdymo(si) programą.  1.2. Mąstymo kultūros ugdymo plėtra mokykloje – aukštesnio lygio klausimai, vertinimas mokymuisi.  1.3. Ugdymo personalizavimas. Savitai besivystančio vaiko įtraukimas į grupės veiklą. | | | | |
| Įgyvendinimo  priemonės | Atsakingi vykdytojai | Terminas | Ištekliai | Laukiamas rezultatas |
| Atnaujintos ikimokyklinio ugdymo programos „Augu žaisdamas, kurdamas, mąstydamas“ vykdymas  Priešmokyklinio ugdymo programos vykdymas  Pedagogų refleksija, dirbant pagal atnaujintą ikimokyklinio ugdymo programą, planavimo idėjų įgyvendinimas  Ugdomosios veiklos metinių planų parengimas  Kūrybiškumą skatinančių ugdymo metodų panaudojimas ugdymo procese  Ugdytinių tėvų lūkesčių ir vaiko ugdymosi poreikių išsiaiškinimas  Susipažinimas su vertinimo sistema Anglijos mokyklose  Tęstiniai mokymai pedagogams ir seminarai ugdytinių tėvams apie Mąstymo kultūros ugdymo ypatumus  Savitai besivystančių vaikų atpažinimas ir individualios pagalbos ugdantis suteikimas  Kokybiško ugdymo požymiai. Situacijos analizė įstaigoje. | Ikimokyklinio ugdymo pedagogai  Priešmokyklinio ugdymo pedagogai  Visi pedagogai  Visi pedagogai  Visi pedagogai  Grupių auklėtojos  Direktorė  Direktoriaus pavaduotoja ugdymui  Grupių auklėtojos  Direktoriaus pavaduotoja ugdymui | 2019-2020 m. m.  2019-2020 m. m.  2019-2020 m. m.  2019 m. rugsėjis  Visus metus  Visus metus  Spalis-gruodis  Visus metus  2019-2020 m. m.  2020 m. sausio mėn. | Žmogiškieji ištekliai  Žmogiškieji ištekliai  Žmogiškieji ištekliai  Žmogiškieji ištekliai  Žmogiškieji ištekliai  Žmogiškieji ištekliai  ES struktūrinių fondų lėšos  Žmogiškieji ištekliai  Žmogiškieji ištekliai  Žmogiškieji ištekliai | Atnaujinta ikimokyklinio ugdymo programa padės užtikrinti vaikų ugdymo(si) kokybę, pedagogai turės galimybę tikslingai ugdyti vaiko gebėjimus, atsižvelgdami į vaikų amžių, poreikius ir galimybes bei tėvų lūkesčius.  Ugdytiniai pasieks pakankamą brandą mokyklai, pasirengs mokytis pradinėje mokykloje.  Pedagogai kels klausimus apie ugdymo kokybę ir kaip jos siekti; atpažins ugdymo reiškinius, procesus, prasmingai pasirinks, atsirinks, vertins, numatys; gaus ir teiks grįžtamąjį ryšį; darys refleksija grindžiamus ugdymo sprendimus.  Atsižvelgiant į įstaigos metinį veiklos planą, ugdymo prioritetus bus parengti grupių ugdomosios veiklos metiniai planai, kurie atlieps ikimokyklinio bei priešmokyklinio ugdymo programoje iškeltus tikslus.  Turtės ugdytinių patyrimas, skatinamas vaiko savarankiškumas  ir laisvo pasirinkimo galimybės, savigarba, kūrybingos asmenybės bruožų formavimas.  Tėvų lūkesčių ir vaiko ugdymosi išsiaiškinimas padės pedagogams atrinkti tinkamesnį ugdymo turinį, būdus, priemones, aplinką ir kt.  Susipažinus su vertinimo sistema Anglijos mąstymo kultūrą diegiančiose mokyklose, tobulės pedagogų vertinimo įrankių kūrimo kompetencijos.  Pedagogai gebės panaudoti tokias ugdymo strategijas, kurios padės ugdyti vaikų mąstymo gebėjimus. Tėvai žinos „Mąstymo mokyklos“ kultūros ypatumus, tobulės abipusis bendradarbiavimas.  Pedagogai pažins savitai besivystančių vaikų ypatumus, žinos individualios pagalbos teikimo būdus.  Aptarti svarbiausi kokybiško ikimokyklinio ugdymo turinio kriterijai, svarbiausios ikimokyklinio ugdymo grandys, naujos vaikų ugdymo kaitos tendencijos. Diskutuojama dėl ugdymo kokybės įstaigoje. |

**BENDRAVIMO BEI BENDRADRBIAVIMO KULTŪRA**

**2.Tikslas. Tobulinti šeimos ir mokyklos bendravimo bei bendradarbiavimo kultūrą.**

|  |  |  |  |  |
| --- | --- | --- | --- | --- |
| **Uždaviniai:**  2.1. Plėtoti bendravimo ir bendradarbiavimo kompetencijas, siekiant vieningo ugdymo šeimoje ir darželyje.  2.2. Lopšelio-darželio tradicijų puoselėjimas, skatinat bendradarbiavimo kultūros su šeima plėtojimą.  2.3. Tikslingos pagalbos vaikui ir šeimai teikimas. | | | | |
| Priemonės | Atsakingi vykdytojai | Terminas | Ištekliai | Laukiamas rezultatas |
| Vaiko specialiųjų ugdymosi poreikių atpažinimas. Ženklų, įspėjančių apie poreikį pritaikyti ugdymo procesą, atvejų analizė | Pagalbos mokiniui specialistai, visi pedagogai | Visus metus | Žmogiškieji ištekliai | Kryptingai individualizuojamas vaiko ugdymas(is). Vyks auklėtojo ir pagalbos mokiniui specialistų bendradarbiavimas, kuriant vaiko ugdymosi poreikius atitinkantį ugdymo planą. Bus pateiktos rekomendacijos tėvams. |
| Bendradarbiavimas su Vilniaus miesto Pedagogine psichologine tarnyba | Logopedė, psichologė | Visus metus | Žmogiškieji ištekliai | Bus atliekamas ugdytinių specialiųjų ugdymosi poreikių vertinimas ir skiriama specialioji pagalba. |
| Logopedo pagalbos teikimas vaikams | Logopedė | Visus metus | Žmogiškieji ištekliai | Gerės vaikų kalba ir bendravimo įgūdžiai. |
| Psichologo pagalbos teikimas vaikams | Psichologė | Visus metus | Žmogiškieji ištekliai | Gerės vaikų psichologinis atsparumas, emocinė savijauta. |
| Tėvų konsultavimas psichologiniais klausimais | Psichologė | Visus metus | Žmogiškieji ištekliai | Tėvai daugiau žinos, kaip spręsti vaikų ugdymo problemas. |
| Paskaitos tėvams psichologinėmis temomis | Psichologė | Visus metus | Žmogiškieji ištekliai | Pagilėjusios tėvų žinios vaikų psichologijos , raidos, ugdymosi sunkumų, konfliktų sprendimo ir tarpasmeninių santykių klausimais. |
| Logopedo konsultacijos tėvams vaikų kalbos ir kalbėjimo ugdymo klausimais | Logopedė | Visus metus | Žmogiškieji ištekliai | Tėvai daugiau žinos apie vaikų kalbos raidą, ugdymą ir individualius pasiekimus. |
| Bendradarbiavimas su VšĮ „Vaiko labui“ vykdant socialinių įgūdžių programą „Zipio draugai“ | Priešmokyklinių grupių pedagogai | Visus metus | Žmogiškieji ištekliai | Vaikai įgis socialinių bei emocinių sunkumų įveikimo gebėjimų. Gerės vaikų emocinė savijauta. |
| Bendradarbiavimas su Medeinos pradine mokykla bei Žemynos progimnazija | Direktoriaus pavaduotoja ugdymui | Visus metus | Žmogiškieji ištekliai | Stiprės ryšiai su socialiniais partneriais, analizuojami ugdymo veiklos rezultatai, užtikrinantys ugdymo tęstinumą. |
| Bendradarbiavimas su metodinio ratelio „Sutartinis“ dalyviais | Direktoriaus pavaduotoja ugdymui | Visus metus | Žmogiškieji ištekliai | Gerės pedagogų bendradarbiavimo kompetencijos, asmeninio bei profesinio tobulėjimo kompetencijos. |
| Bendradarbiavimas su Vilniaus universitetu bei Vilniaus kolegija dėl studentų praktikos atlikimo įstaigoje | Direktorius | Visus metus | Žmogiškieji ištekliai | VU bei VK studentai atliks praktiką, gilės dalykiniai studentų ir įstaigos pedagogų bendravimo ir bendradarbiavimo gebėjimai. |
| Pagalba pradėjusiems dirbti specialistams | Direktoriaus pavaduotoja ugdymui | Visus metus | Žmogiškieji ištekliai | Jauni specialistai įgaus profesinio darbo įgūdžių, lengvės jų adaptacija įstaigoje, gerės ugdymo kokybė. |
| Bendradarbiavimas su Pašilaičių seniūnija, dalyvavimas bendruose renginiuose | Direktorius | Visus metus | Žmogiškieji ištekliai | Įstaiga bus žinoma Pašilaičių mikrorajone, gilės bendradarbiavimo tradicijos su Pašilaičių bendruomene. |
| Darželio internetinės svetainės atnaujinimas | Direktoriaus pavaduotoja ugdymui | 2019 m.  gegužės mėn. | Žmogiškieji ištekliai | Ugdytinių tėvai ir visuomenė gaus pakankamai išsamią informaciją iš mokyklos tinklalapio. Vyks sklaida apie darželio veiklą. |

**DARNI, SAUGI IR MODERNI EDUKACINĖ APLINKA**

**3.Tikslas.** **Kurti sveikatai palankią, saugią, savitą aplinką.**

|  |  |  |  |  |
| --- | --- | --- | --- | --- |
| **Uždaviniai:**   * 1. Formuoti sveikos gyvensenos įgūdžius, palankią vaikui emocinę ir fizinę aplinką.   2. Plėsti edukacines erdves, ieškoti naujų socialinių partnerių, siekiant ugdymo proceso įvairovės ir patrauklumo.   3. Diegti savitus ugdymo metodus, būdus, priemones, kuriant darnią ir modernią edukacinę aplinką. | | | | |
| Priemonės | Atsakingi vykdytojai | Terminai | Ištekliai | Laukiamas rezultatas |
| Ugdymo netradicinėse aplinkose plėtojimas | Pedagogai | Visus metus | Žmogiškieji ištekliai | Mažiausiai vieną kartą per mėnesį ugdymas vyks netradicinėse aplinkose. |
| Edukacinių aplinkų kūrimas lauke | Direktoriaus pavaduotoja ūkio reikalams ir direktoriaus pavaduotoja ugdymui | Visus metus | Tėvų mokesčio ir labdaros paramos lėšos | Plėtosis ugdymo erdvės už pastato ribų. |
| Fizinės veiklos lauke plėtojimas, lauko sporto inventoriaus įsigijimas | Visos auklėtojos, direktoriaus pavaduotoja ūkio reikalams | Visus metus | Žmogiškieji ištekliai | Gerės vaikų fizinė ir psichinė sveikata, didės vaikų aktyvumas. |
| Informacijos teikimas tėvams, pedagogams apie vaikų sveikatos priežiūrą | Sveikatos priežiūros specialistė | Visus metus | Žmogiškieji ištekliai | Gerės vaikų sveikatingumo rodikliai.  Ugdymo aplinka atitiks higienos normas. |
| Individualių konsultacijų teikimas pedagogams vaiko ugdymo, ugdomosios veiklos organizavimo, aplinkos kūrimo klausimais | Direktoriaus pavaduotoja ugdymui | Visus metus | Žmogiškieji ištekliai | Pedagogai savo darbe taikys šiuolaikinius ugdymo metodus, pagerės ugdymo kokybė. |
| Dalyvavimas respublikiniame „Sveikatiados“ projekte | Darbo grupės vadovė | Visus metus | Žmogiškieji ištekliai | Bus inicijuojamos sveikos mitybos ir fizinio aktyvumo veiklos įstaigoje. |
| Dalyvavimas Lietuvos mokinių, mokytojų ir visuomenės sveikatos priežiūros specialistų konkurso „Sveikuolių sveikuoliai“ konkurse | Darbo grupės vadovė | Visus metus | Žmogiškieji ištekliai | Vaikai gebės saugoti ir stiprinti savo ir kitų sveikatą, vertinti savo ir kitų potencialą dirbti komandoje. Tobulės vaikų, pedagogų ir visuomenės sveikatos priežiūros specialistų bendradarbiavimas. |
| Dalyvavimas A.spektro mokyklų tinklo veikloje | Vaiko gerovės komisijos pirmininkas | Visus metus | žmogiškieji ištekliai | Įstaigoje bus teikiama efektyvi pagalba autizmo spektro sutrikimus turintiems vaikams. |
| Akcija „Savaitė be patyčių“ | Priešmokyklinio ugdymo pedagogai | 2020 m. kovo mėn. | Žmogiškieji ištekliai | Ugdytinai ir bendruomenės nariai daugiau supras apie patyčių žalą, žinos, kaip tokiose situacijose elgtis, formuosis vertybinė nuostata – domėtis savo ir kitų emocijomis bei jausmais. |
| Civilinės saugos prevencinių priemonių vaikams organizavimas | Direktoriaus pavaduotoja ūkio reikalams | 2020 m. | Žmogiškieji ištekliai | Ugdytiniai žinos kaip saugiai elgtis ekstremaliose situacijose. |

PRITARTA

Vilniaus lopšelio-darželio „Žemyna“ Mokytojų tarybos

2019 m. rugsėjo 11 d. posėdžio protokoliniu nutarimu Nr.1 (protokolas Nr. 4)

SUDERINTA

Vilniaus lopšelio-darželio „Žemyna“ tarybos

2019 m. rugsėjo 10 d. posėdžio protokoliniu nutarimu Nr.2 (protokolas Nr. 3)